મદ્યપાન, યવનકન્યાનો સતત સહવાસ, મોજશોખમાં અવિરત વિલાસી જીવન, બ્રાહ્મણોનો તિરસ્કાર, ઋષીઓને દક્ષિણા ન આપવી, રાજ ધર્મથી વિરક્ત, કાયરપણું, યુદ્ધની-ધર્મની ગરિમાનો અસ્વીકાર, ગૂર્જર અસ્મિતાપ્રત્યે બેદરકાર, જેવા ઘણા દોષોને કારણે તેનું પાત્ર એક ખલપાત્ર બને છે. પૃ. ૯ ઉપર શશિલેખા, માધવી અને કાલિદાસના સંવાદોમાં આશ્રમમાંથી ગુરુદક્ષિણા લેવા આવેલ ઋષિને દાન ના આપતા રામગુપ્તે કાઢી મૂક્યાનો ઉલ્લેખ આવે છે.